《中夜思二首 其一》
明代·郑铭

午夜长风生，撼我庭前树。为忆意中人，垂尽青衫泪。

湘江波浪深，寸缄达何许。惆怅空断肠，燃灯达天曙。

作者简介：广平府邯郸人。天顺八年进士。授监察御史。成化二年，巡山海关，继巡陕西茶马，皆有清政。寻按苏松，击贪暴，奖善良，升山东按察司副使。以性不阿比，为宦官所谮，左迁山西参议。后得直，擢本省右布政使。以老乞归卒。